యమునా నది
యమునా (సంస్కృతం: यमुना) లేదా జమున, జమ్నా ఉత్తర భారతదేశములో గంగానది యొక్క అతిపెద్ద ఉపనది ఇది గంగా నదికి ఎడమవైపున పుట్టి గంగా నదిని కుడివైపు నుండి కలిసే ఏకైక ఉపనది. 1370 కిలోమీటర్ల పొడవున్న ఈ నది భారతదేశపు నదులలో ప్రముఖమైనది, పవిత్రమైనది. హిమాలయ పర్వతశ్రేణులకు చెందిన కాళింది పర్వతంలో యుమునోత్రి అనే స్థలం దీని జన్మ స్థలం. ఋగ్వేదంలో దీన్ని గంగానదితో పాటు దీన్ని గురించిన ప్రస్తావన కూడా ఉంది. దీనికే సూర్య తనయ అనీ సమానశ్వాస అనే పేర్లు కూడా ఉన్నాయి.
భాగవత పురాణంలో శ్రీకృష్ణుని బాల్యంలో చాలా చోట్ల దీని ప్రస్తావన ఉంది. కృష్ణుని తండ్రియైన వాసుదేవుడు కంసుని బారినుంచి తన కుమారుడిన కాపాడటానికి ఈ నదిని దాటవలసి వస్తే అది రెండు పాయలుగా చీలి దారి ఇచ్చిందని ఉటంకించబడి ఉంది.
భరతుడు, అంబరీషుడు, శంతనుడు మొదలైన చక్రవర్తులు ఈ నది ఒడ్డున ఎన్నో పుణ్యకార్యాలు నిర్వర్తించారు.అగస్త్య మహర్షి కూడా దీని ఒడ్డున పూజాదికాలు నిర్వహించేవాడని హిందూ పురాణాలు తెలియజేస్తున్నాయి.
యుకాయాలి నది
యుకాయాలి నది (Ucayali River - యుకాయాలి రివర్) అనేది పెరూ దేశం యొక్క ఆరెక్వీప ప్రాంతంలో టిటికాకా సరస్సుకు ఉత్తరంగా దాదాపు 110 కి.మీ (68 మైళ్లు) దూరమున ఉద్భవిస్తున్న నది. దీని యొక్క పేరును నౌటా నగరం దగ్గర మరానోన్ మరియు యుకాయాలి నదుల సంగమంతో అమెజాన్ నది స్వీకరిస్తుంది. యుకాయాలి నది అమెజాన్ నది యొక్క ప్రధాన ఉపనది అవుతుంది. పుకల్పా నగరం ఈ యుకాయాలి నది ఒడ్డున ఉన్నది. ఈ యుకాయాలి నది అపురిమాక్ నది, ఈనే నది, మరియు టాంబో నదులతో కలిసి నేడు అమెజాన్ నది యొక్క ప్రధాన జన్మస్థానము అని భావించబడుతుంది.